**SUTARTIS**

**Dėl finansinės priemonės „PORTFELINĖS GARANTIJOS PASKOLOMS 2“ ĮGYVENDINIMO**

**2020 m. \_\_\_\_\_\_\_\_\_d. Nr. \_\_\_\_\_\_\_**

**TURINYS**

PREAMBULĖ

I SKYRIUS. SĄVOKOS IR TRUMPINIAI

II SKYRIUS. SUTARTIES OBJEKTAS (TAIKYMO SRITIS IR TIKSLAS)

III SKYRIUS. TEISĖS IR ĮSIPAREIGOJIMAI

IV SKYRIUS. PORTFELIO FORMAVIMO SĄLYGOS

V SKYRIUS. PASKOLŲ TEIKIMO SĄLYGOS

VI SKYRIUS. GARANTIJOS MOKESTIS

VII SKYRIUS. IŠMOKOS MOKĖJIMAS IR SKOLŲ IŠIEŠKOJIMAS

VIII SKYRIUS. Ataskaitų formos ir jų pateikimo tvarka

IX SKYRIUS. VALSTYBĖS PAGALBOS REGISTRAVIMAS

X SKYRIUS. SUTARTIES ĮSIGALIOJIMAS IR NUTRAUKIMAS

XI SKYRIUS. BAIGIAMOSIOS NUOSTATOS

XII SKYRIUS. Sutarties šalių adresai ir rekvizitai

2020 m. balandžio [●] d. šią sutartį dėl **finansinės priemonės** „PORTFELINĖS GARANTIJOS PASKOLOMS 2“ (toliau – **PGP2 priemonė**) į**gyvendinimo (toliau – Sutartis) sudarė:**

uždaroji akcinė bendrovė „INVESTICIJŲ IR VERSLO GARANTIJOS“,

atstovaujama generalinio direktoriaus Kęstučio Motiejūno,

juridinio asmens kodas 110084026,

adresas Konstitucijos pr. 7, 09308 Vilnius,

(toliau – „**Invega**“)

ir

[●],

atstovaujama [●],

juridinio asmens kodas [●],

adresas [●],

\_\_\_\_\_\_\_\_\_\_\_\_\_\_\_\_\_

(toliau – **PGP2 priemonės valdytojas**)

(toliau kiekviena atskirai – **Šalis**, o abi kartu – **Šalys**)

**PREAMBULĖ**

Vadovaujantis:

1. 2020 m. kovo 19 d. Europos Komisijos komunikatu dėl Laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemos (toliau – **Komunikatas**);
2. Lietuvos Respublikos smulkiojo ir vidutinio verslo plėtros įstatymu (toliau – **SVV įstatymas**);
3. Lietuvos Respublikos valstybės skolos įstatymu;
4. Lietuvos Respublikos nacionalinių plėtros įstaigų įstatymu;
5. Lietuvos Respublikos civiliniu kodeksu;
6. Lietuvos Respublikos Vyriausybės 2018 m. rugsėjo 12 d. nutarimu Nr. 910 „Dėl skatinamųjų finansinių priemonių, finansuojamų iš Lietuvos Respublikos valstybės biudžeto lėšomis, įgyvendinimo taisyklių patvirtinimo“;
7. Lietuvos Respublikos Vyriausybės 2001 m. liepos 11 d. nutarimu Nr. 887 „Dėl uždarosios akcinės bendrovės „Investicijų ir verslo garantijos“ veiklos;
8. Lietuvos Respublikos Vyriausybės 2020 m. kovo 14 d. nutarimu Nr. 207 „Dėl karantino Lietuvos Respublikos teritorijoje paskelbimo“;
9. Lietuvos Respublikos ekonomikos ir inovacijų ministro 2020 m. balandžio 15 d. įsakymu Nr. 4-230 „Dėl skatinamosios finansinės priemonės „Portfelinės garantijos paskoloms 2“ schemos patvirtinimo“ patvirtinta PGP2 priemonės schema (toliau – **PGP2 priemonės schema**);
10. kitais PGP2 priemonės įgyvendinimui taikytinais teisės aktais, taisyklėmis, rekomendacijomis, gairėmis ir jų pakeitimais.

ir atsižvelgiant į tai, kad:

1. 2009 m. balandžio 7 d. tarp Lietuvos Respublikos finansų ministerijos (toliau – **FM**), Lietuvos Respublikos ūkio ministerijos ir „Invegos“ buvo pasirašyta Finansavimo sutartis, kuria buvo įsteigtas kontroliuojantysis fondas „INVEGOS fondas“ (toliau – **INVEGOS fondas**). Pagal šią sutartį INVEGOS fondo valdytoja paskirta „Invega“;
2. Lietuvos Respublikos Vyriausybė 2018 m. spalio 17 d. „Invegai“ suteikė nacionalinės plėtros įstaigos statusą, o nuo 2018 m. gruodžio 3 d. Lietuvos banko priežiūros tarnybos sprendimu „Invega“ yra įtraukta į Nacionalinės plėtros įstaigų (toliau – **NPĮ**) sąrašą. „Invega“ įgyvendina skatinamąsias finansines priemones, finansuojamas Lietuvos Respublikos valstybės biudžeto lėšomis.
3. PGP2 priemonė įgyvendinama pagal Ekonomikos skatinimo ir koronaviruso COVID-19 plitimo sukeltų pasekmių mažinimo priemonių planą, kuriam pritarta Lietuvos Respublikos Vyriausybės 2020 m. kovo 16 d. pasitarimo protokolu Nr. 14, 3 tikslas „Padėti verslui išsaugoti likvidumą“ ir 4 tikslas „Skatinti ekonomiką“.
4. Vadovaujantis skatinamosios finansinės priemonės „Portfelinės garantijos paskoloms 2“ sąlygų aprašu, patvirtintu 2020 m. balandžio 16 d. INVEGOS generalinio direktoriaus įsakymu
Nr. B-47, su vėlesniais pakeitimais (toliau - **Aprašas**), PGP2 priemonės valdytojas pateikė prašymą dėl PGP2 priemonės įgyvendinimo, atitiko keliamus tinkamumo reikalavimus, todėl yra sudaroma ši sutartis, kuria bus įgyvendinta PGP2 priemonė (toliau - **Sutartis**).

**susitaria:**

# I SKYRIUS. SĄVOKOS IR TRUMPINIAI

* 1. Sutartyje vartojamos sąvokos ir trumpiniai suprantami taip (jei pagal kontekstą nereikalaujama kitaip):

|  |  |  |
| --- | --- | --- |
|  | **Audito institucijos** | „Invega“, Europos Komisija, Europos Audito Rūmai, FM, EIM, Lietuvos Respublikos valstybės kontrolė, Finansinių nusikaltimų tyrimo tarnyba prie Vidaus reikalų ministerijos, Lietuvos Respublikos specialiųjų tyrimų tarnyba, Konkurencijos taryba, kitos Europos Sąjungos (toliau – **ES**) institucijos ir ES įstaigos bei kiti tinkamai įgalioti nacionaliniai subjektai, turintys teisę tikrinti, kaip panaudojamos PGP2 priemonės lėšos. |
|  | **Didelė įmonė (DĮ)** | Įmonė, kuri nelaikoma labai maža, maža ar vidutine įmone, kaip tai apibrėžta SVV įstatyme.  |
|  | **Didžiausia išmokų suma** | Ši suma yra maksimali išmokų suma, kurią PGP2 priemonės valdytojas gali gauti pagal Sutartį. Didžiausia išmokų suma apskaičiuojama naudojant formulę:I = S x G x V, kur:I – Didžiausia išmokų suma;S – sukontraktuotų ir išmokėtų į Portfelį įtrauktų naujų apyvartinių Paskolų, skirtų likvidumui palaikyti (įskaitant atgręžtinio Lizingo sandorius), suma ir į Portfelį įtrauktų jau suteiktų investicinių (įskaitant Lizingo sandorius) ir apyvartinių (išskyrus atgręžtinio Lizingo sandorius) paskolų likučiai (likučiai fiksuojami tai datai, kada atliekamas Paskolos sutarties keitimas performinant Paskolos grąžinimo grafiką; tuo atveju, jei jau suteiktos Paskolos sutarties pakeitimo metu yra didinama Paskolos suma (didinti Paskolos sumą galima tik įtraukimo į Portfelį metu), sumuojama ir papildomai pagal Paskolos sutarties pakeitimą suteikta ir išmokėta Paskolos suma. Tuo atveju, jei į Portfelį įtraukiama jau suteikta Paskola kredito linijos forma, į Portfelį įtraukiama visa sukontraktuota tokios Paskolos suma ir, skaičiuojant Didžiausią išmokų sumą, sumuojama visa pagal Paskolos, suteiktos kredito linijos forma, sutartį išmokėta suma);G – Garantijos dydis (80 proc.);V – Viršutinės ribos normos dydis (20 proc.)  |
|  | **Didžiausia Paskolos suma vienam Paskolos gavėjui** | Didžiausia garantuojamos Paskolos suma vienam Paskolos gavėjui apskaičiuojama laikantis šių nuostatų:1. Paskolos suma turi neviršyti dvigubos Paskolos gavėjo darbuotojams priskaitytos darbo užmokesčio su mokesčiais sumos per metus. Jei Paskolos gavėjas veiklą vykdė 2019 m. ir anksčiau, darbo užmokesčio su mokesčiais suma nustatoma pagal 2019 m. faktinius duomenis. Tais atvejais, kai Paskolos gavėjas pradėjo veiklą po 2019 m. sausio 1 d., paskolos suma negali viršyti numatomos darbo užmokesčio su mokesčiais sumos, išmokėtinos per pirmuosius dvejus jo veiklos metus; arba2. Paskolos suma turi neviršyti 25 procentų Paskolos gavėjo 2019 m. metinės apyvartos; arba 3. Paskolos suma gali būti ir didesnė, nei nustatyta 1 ir 2 punktuose, jei atitinkamą jos dydį Paskolos gavėjas pagrindžia būtinumu baigti planuotas investicijas, įvykdyti sudarytas sutartis, išsaugoti darbo vietas, atsiskaityti su tiekėjais, subrangovais ir (ar) yra poreikis skirti lėšas kitoms veiklai tęsti būtinoms reikmėms nuo Paskolos suteikimo per ateinančius 18 mėnesių SVV subjekto atveju ir 12 mėnesių DĮ atveju.4. Vienam Paskolos gavėjui gali būti suteikiamos kelios Paskolos, tačiau bendra jų suma negali būti didesnė nei paskaičiuota Didžiausia Paskolos suma pagal 1–3 punktus.5. Bet kuriuo atveju Paskolos arba Paskolų, jei suteikiamos kelios Paskolos, suma negali viršyti 5 mln. Eur.6. PGP2 valdytojas gali suteikti tik tokią Paskolos (-ų) sumą Paskolos gavėjui, kuri lygi Didžiausios Paskolos sumos ir Paskolos gavėjo deklaruotos, pagal Komunikatą gautos finansavimo sumos, skirtumui. Siekiant užtikrinti šios sąlygos įgyvendinimą, Paskolos gavėjas kartu su paraiška Paskolai gauti, PGP2 priemonės valdytojui turi pateikti deklaraciją dėl pagal Komunikatą gauto finansavimo, kurios standartinė forma pateikiama Sutarties priede Nr. 14.Jau į portfelį įtrauktos Paskolos suma negali būti didinama.  |
|  | **Einamoji sąskaita** | Sąskaita, į kurią PGP2 priemonės valdytojas moka Garantijos mokestį, grąžina išieškotas sumas ir atlieka kitus priemonės valdytojo mokėjimus „Invegai“ pagal Sutartį. „Invegos“ banko sąskaita nurodyta Sutarties priede Nr. 1. Pasikeitus šios sąskaitos rekvizitams, „Invega“ raštu informuoja PGP2 priemonės valdytoją apie pasikeitimus. Po rašto gavimo, visi mokėjimai nuo rašte nurodytos datos turi būti atliekami į naują „Invegos“ rašte nurodytą banko sąskaitą, kuri toliau bus laikoma Einamąja sąskaita. |
|  | **Elektroninis parašas** | Kvalifikuotas elektroninis parašas, atitinkantis 2014 m. liepos 23 d. Europos Parlamento ir Tarybos reglamento (ES) Nr. 910/2014 dėl elektroninės atpažinties ir elektroninių operacijų patikimumo užtikrinimo paslaugų vidaus rinkoje nustatytus reikalavimus. |
|  | **Faktinis portfelio dydis** | Tam tikru ataskaitiniu momentu apskaičiuota į Portfelį įtrauktų Tinkamumo sąlygas atitinkančių Paskolų suma, kuri skaičiuojama nuo sukontraktuotų (t. y. suteiktų) Paskolų sumų. |
|  | **Galutinė išmokos mokėjimo prašymo diena** | 60 (šešiasdešimt) kalendorinių dienų iki Sutarties pasibaigimo datos. |
|  | **Garantija (Portfelinė garantija)** | „Invegos“ įsipareigojimas padengti PGP2 priemonės valdytojui Probleminės Paskolos Nuostolį.Kiekviena į Portfelį įtraukiama Paskola garantuojama 80 proc. Nuostolio, tačiau bendra Išmokų suma negali viršyti Didžiausios išmokų sumos ir yra ribojama Viršutinės ribos normos dydžio.Garantija taikoma į Portfelį įtrauktoms Paskoloms, kurios atitinka Tinkamumo sąlygas.  |
|  | **Garantijos dydis** | 80 (aštuoniasdešimt) proc., taikomas kiekvienai į Portfelį įtrauktai Paskolai, tačiau bendra išmokų suma negali viršyti Didžiausios išmokų sumos.PGP2 priemonės valdytojas prisiima ne mažesnį nei 20 proc. suformuoto Portfelio nuostolingumą. |
|  | **Garantijos mokestis** | Garantijos mokesčio suma, apskaičiuojama vadovaujantis PGP2 priemonės schemos ir Sutarties nuostatomis, kurią PGP2 priemonės valdytojas sumoka (perveda) „Invegai“. Garantijos mokestį gali mokėti PGP2 priemonės valdytojas savo lėšomis arba Paskolos gavėjas. |
|  | **Garantijos mokesčio procentinis dydis (metinis procentinis dydis)** |

|  |  |  |  |  |
| --- | --- | --- | --- | --- |
| Paskolos gavėjo statusas | Paskolos trukmė iki 12 mėn.(imtinai)  | Paskolų, kurių trukmė nuo 13 iki 36 mėn. (imtinai)  | Paskolų, kurių trukmė nuo 37 iki 60 mėn. (imtinai) | Paskolų, kurių trukmė nuo 61 iki 72 mėn. (imtinai) |
| SVV subjektas | 0,2 proc. | 0,3 proc. | 0,8 proc. | 0,9 proc. |
| DĮ | 0,4 proc. | 0,6 proc. | 1,6 proc. | 1,8 proc. |

Lentelėje nurodytas garantijos mokestis už vienerius metus. *Garantijos mokesčio apskaičiavimo pavyzdys:* (1) Paskolos, išduotos SVV subjektui, trukmė yra 22 mėnesiai (tokia Paskola laikoma 2 metų sutartimi), todėl Garantijos mokestis sudarytų 0,6 proc. (0,3 proc. už pirmus metus ir 0,3 proc. už antrus metus). (2) Paskolos, suteiktos SVV subjektui, trukmė prailginama, nuo 22 mėn. iki 38 mėn. (tokia Paskola laikoma 4 metų sutartimi). Trečiaisiais ir ketvirtaisiais metais šiai Paskolai turi būti pritaikytas Garantijos mokestis pagal lentelėje nurodytą Garantijos mokesčio metinį procentinį dydį, taikomą Paskoloms, kurių trukmė nuo 37 iki 60 mėn. |
|  | **Garantuotas portfelis (Portfelis)** | PGP2 priemonės valdytojo naujai suformuotas Paskolų, atitinkančių PGP2 priemonės Tinkamumo sąlygas portfelis, kuriam suteikiama Portfelinė garantija.  |
|  | **Garantijos valiuta** | Visos sumos išreikštos eurais. Visi mokėjimai pagal Sutartį atliekami eurais.  |
|  | **Kontrolinis įvykis** | Kontrolinis įvykis:a) Portfelio tinkamumo sąlygų, nurodytų Sutarties 5.1.4.1, 5.1.4.2 punktuose pažeidimas;b) pagal PGP2 priemonės valdytojo pateiktą informaciją yra nustatoma, kad PGP2 priemonės valdytojas nebeatitinka Apraše nustatytų reikalavimų PGP2 priemonės valdytojams; |
|  | **Lizingo sandoris** | Finansinė nuoma, t. y. paslauga, kai PGP2 priemonės valdytojo nuosavybės teise įsigytas turtas, remiantis lizingo sandorio sutartimi, perduodamas naudotis ir valdyti lizingo gavėjui ir kuris, lizingo gavėjui galutinai atsiskaičius su PGP2 priemonės valdytoju, tampa lizingo gavėjo nuosavybe. |
|  | **Nuostolis**  | Nuostolį sudaro:1. visa negrąžinta Paskolos dalis;2. ne daugiau kaip už 180 kalendorinių dienų nesumokėtos palūkanos.Į Nuostolį nėra įskaičiuojami ir kompensuojami Paskolos gavėjo PGP2 priemonės valdytojui nesumokėti mokesčiai, netesybos ir delspinigiai bei kitos sąnaudos. |
|  | **Pajamų sąskaita** | PGP2 priemonės valdytojo sąskaita, į kurią „Invega“ perveda Garantijos išmokas ir kitas sumas mokėtinas pagal Sutartį. Pajamų sąskaita nurodyta Sutarties priede Nr. 1. Pasikeitus PGP2 priemonės valdytojo Pajamų sąskaitos rekvizitams, PGP2 priemonės valdytojas raštu informuoja „Invegą“ apie pasikeitimus. Po rašto gavimo, visi mokėjimai, nuo rašte nurodytos datos turi būti atliekami į naują, PGP2 priemonės valdytojo rašte nurodytą banko sąskaitą, kuri toliau bus laikoma Pajamų sąskaita. |
|  | **Paskola** | PGP2 priemonės valdytojo Paskolos gavėjui suteikta paskola arba kredito linija, kuri atitinka Sutarties sąlygas ir įtraukiama į Portfelį. Paskola apima Lizingo sandorius (kurie laikomi investicine paskola) ir atgręžtinio Lizingo sandorius (kurie laikomi apyvartine paskola, skirta likvidumui palaikyti), išskyrus atvejus, kai aiškiai šioje Sutartyje nurodyta kitaip. |
|  | **Paskolos gavėjas** | Sutarties reikalavimus atitinkantis SVV subjektas ar DĮ, kurio Paskola traukiama į Portfelį. |
|  | **Paskolos sutartis** | PGP2 priemonės valdytojo su Paskolos gavėju sudaryta sutartis dėl Paskolos suteikimo. |
|  | **PGP2 priemonė** | Skatinamoji finansinė priemonė „Portfelinės garantijos paskoloms 2“, pagal kurią PGP2 priemonės valdytojas formuoja Garantuotą portfelį.  |
|  | **Prašymas** | PGP2 priemonės valdytojo pateiktas prašymas pagal Apraše nurodytas sąlygas dėl dalyvavimo įgyvendinant PGP2 priemonę kartu su visais jo priedais. |
|  | **Prašymas garantijos išmokai**  | Prašymas dėl Garantijos išmokos, kurio forma nurodyta Sutarties priede Nr. 12 |
|  | **Probleminė Paskola**  | Paskola laikoma Problemine tada, kai Paskolos gavėjas nesugeba vykdyti finansinių įsipareigojimų pagal Paskolos sutartį, t. y.:1. Paskolos gavėjui iškeliama bankroto byla; ir (arba)2. Paskolos gavėjas ne mažiau kaip 180 (vienas šimtas aštuoniasdešimt) kalendorinių dienų iš eilės neįvykdo finansinių įsipareigojimų pagal Paskolos sutartį (t. y. negrąžina Paskolos dalies ir (ar) nesumoka palūkanų). |
|  | **Reikalavimų neatitinkanti paskola** | Pažeidžiant Sutarties sąlygas išduota Paskola, kuri neatitinka Tinkamumo sąlygų. |
|  | **Skirta PGP2 priemonės lėšų suma** | Sutarties priede Nr. 1 nurodyta PGP2 priemonės valdytojui skirta PGP2 priemonės lėšų suma.Skirta PGP2 priemonės lėšų suma gali būti mažinama arba didinama Sutartyje nustatyta tvarka. Tokiu atveju, patikslinta PGP2 priemonės valdytojui Skirta PGP2 priemonės lėšų suma yra nurodoma pasirašomame susitarime dėl perskirstomų PGP2 priemonės lėšų skyrimo, prie kurio pridedamas atnaujintas Paskolų įtraukimo į Portfelį grafikas bei aktuali Sutarties priedo Nr. 1 redakcija. |
|  | **Sukontraktuota suma (sukontraktuota Paskolos suma)** | Paskolos sutartyje nurodyta visa Paskolos suma. Lizingo sandorio atveju ši suma lygi turto įsigijimo kainai, iš jos atėmus pradinę Lizingo gavėjo įmokos sumą, jei ji yra mokama. |
|  | **Sutartas portfelio dydis** | Didžiausia leistina įtraukti į Portfelį Paskolų suma, nurodyta Sutarties priede Nr. 1.Sutartas portfelio dydis yra didinamas, jei yra didinama PGP2 priemonės valdytojui Skirta PGP2 priemonės lėšų suma, arba mažinamas, jei yra mažinama PGP2 priemonės valdytojui Skirta PGP2 priemonės lėšų suma Sutartyje nustatytais atvejais.  |
|  | **Sutarties pasibaigimo data** | Ankstesnė iš šių datų:1) 3 (treji) metai po Paskolos, kurios terminas yra ilgiausias iš visų į Portfelį įtrauktų negrąžintų Paskolų, termino pabaigos; arba2) data, kada nebėra Paskolos gavėjo mokėtinų ir PGP2 priemonės valdytojo gautinų sumų, susijusių su PGP2 priemone, bet kuriuo atveju atsižvelgiant į tai, kad galutinis Sutarties galiojimo terminas yra nurodytas Sutarties priede Nr. 1. |
|  | **Suteiktos valstybės pagalbos registras** | Suteiktos valstybės pagalbos ir nereikšmingos (*de minimis*) pagalbos registras, kuris veikia vadovaujantis Lietuvos Respublikos Vyriausybės 2005 m. sausio 19 d. nutarimu Nr. 35 „Dėl suteiktos valstybės pagalbos ir nereikšmingos (*de minimis*) pagalbos registro nuostatų patvirtinimo“ patvirtintais Suteiktos valstybės pagalbos ir nereikšmingos (*de minimis*) pagalbos registro nuostatais. |
|  | **SVV subjekto statuso deklaracija** | SVV subjekto statuso deklaracija, kurios forma ir pildymo instrukcija patvirtinta Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl smulkiojo ir vidutinio verslo subjekto statuso deklaravimo tvarkos aprašo ir smulkiojo ir vidutinio verslo subjekto statuso deklaracijos formos patvirtinimo“ (aktuali redakcija). |
|  | **SVV subjektas** | smulkiojo ir vidutinio verslo subjektas, taip kaip jis apibrėžtas Lietuvos Respublikos smulkaus ir vidutinio verslo plėtros įstatyme. |
|  | **Tinkamumo laikotarpis** | Sutarties priede Nr. 1 nurodytas laikotarpis, iki kurio pabaigos į Portfelį gali būti įtraukiamos Paskolos, atitinkančios Tinkamumo sąlygas. |
|  | **Tinkamumo sąlygos** | Sutarties V skyriuje nustatytos sąlygos Paskoloms, Paskolos gavėjams ir Portfeliui.  |
|  | **Valstybės pagalbos schema** | Garantuotų Paskolų teikimas Paskolų gavėjams pagal PGP2 priemonę yra pagalba, kuri teikiama pagal Komunikatą ir PGP2 priemonės schemą.  |
|  | **Viršutinė ribos normos dydis *(angl. Cap rate)*** | Didžiausias Išmokų, kurias „Invega“, kaip INVEGOS fondo valdytoja, gali išmokėti PGP2 priemonės valdytojui, dydis, t. y. 20 (dvidešimt) proc. nuo garantuotos Portfelio sumos.Minimalus Viršutinės ribos normos dydis vienam PGP2 priemonės valdytojui yra 1 mln. EUR |

* 1. Kitos Sutartyje vartojamos sąvokos suprantamos taip, kaip jos apibrėžtos Sutarties preambulėje nurodytuose teisės aktuose.
	2. Priklausomai nuo konteksto žodžiai, vartojami vienaskaita, gali reikšti ir daugiskaitą ir atvirkščiai.
	3. Aprašas ir Prašymas yra laikomi neatsiejama Sutarties dalimi. Aprašo ir Prašymo nuostatos taikomos tiek, kiek atitinkamų klausimų nereglamentuoja Sutartis.
	4. Visos šios Sutarties spragos turi būti užpildomos ir (ar) visi neaiškumui turi būti aiškinami vadovaujantis Sutarties preambulėje nurodytų teisės aktų nuostatomis, taip pat Aprašo nuostatomis.

**II SKYRIUS. SUTARTIES OBJEKTAS (TAIKYMO SRITIS IR TIKSLAS)**

* 1. Sutartimi „Invega“ ir PGP2 priemonės valdytojas susitaria dėl PGP priemonės įgyvendinimo Sutartyje nustatytomis sąlygomis ir tvarka.
	2. Pagal Sutartį PGP2 priemonės valdytojo suformuotam Portfeliui suteikiama Portfelinė garantija, kuri mažina kreditavimo riziką.
	3. Už PGP2 priemonės įgyvendinimą PGP2 priemonės valdytojui valdymo mokestis nėra mokamas.
	4. Paskolos teikiamos vadovaujantis Sutartyje nustatytais kriterijais, laikantis taikytinų teisės aktų reikalavimų.
	5. Garantuojama kiekviena į Portfelį įtraukta Paskola, atitinkanti Tinkamumo reikalavimus. PGP2 priemonės valdytojui kompensuojamas Nuostolis iki Didžiausios išmokų sumos.
	6. Visos sumos pagal Sutartį išreiškiamos eurais, visi mokėjimai pagal Sutartį atliekami eurais..
	7. Portfelinė garantija nėra Paskolos gavėjo prievolių įvykdymo užtikrinimo garantija Lietuvos Respublikos civilinio kodekso 6.90 straipsnio prasme. Portfelinės garantijos suteikimas ir panaudojimas nekeičia Paskolos gavėjo prievolių PGP2 priemonės valdytojui apimties, turinio ir vykdymo sąlygų, t. y. PGP2 priemonės valdytojas privalo vykdyti skolos pagal visą Paskolą, už kurią išmokėta Garantijos išmoka, išieškojimo iš Paskolos gavėjo veiksmus.

**III skyrius. TEISĖS IR ĮSIPAREIGOJIMAI**

* 1. „Invega“ įsipareigoja:
		1. Sutartyje nustatyta tvarka suteikti PGP2 priemonės valdytojui Portfelinę garantiją į Portfelį įtrauktoms Paskoloms;
		2. Sutartyje nustatytais atvejais ir tvarka mokėti PGP2 priemonės valdytojui Garantijos išmokas, neviršijant Didžiausios išmokų sumos;
		3. Sutartyje nustatyta tvarka priimti iš PGP2 priemonės valdytojo išieškotas ir (ar) susigrąžintas sumas pagal Problemines paskolas, už kurias buvo išmokėta Garantijos išmoka;
		4. konsultuoti PGP2 priemonės valdytoją Sutarties VIII skyriuje numatytų ataskaitų teikimo ir Sutarties nuostatų aiškinimo klausimais. „Invegos“ teikiami išaiškinimai Sutartyje nurodytu elektroninio pašto adresu, yra laikomi oficialia „Invega“ nuomone;
		5. kilus nesutarimams ar sunkumams dėl Sutarties vykdymo, informuoti PGP2 priemonės valdytoją apie tai bei parengti siūlymus dėl šių nesutarimų ar sunkumų pašalinimo.
	2. „Invega“ turi teisę:
		1. išieškoti iš PGP2 priemonės valdytojo nuostolius, kilusius dėl netinkamų Sutartyje nustatytų įsipareigojimų vykdymo;
		2. PGP2 priemonės valdytojui nevykdant esminių šia Sutartimi prisiimtų įsipareigojimų, stabdyti Garantijos išmokų mokėjimą;
		3. įvykus Kontroliniam įvykiui, stabdyti Tinkamumo laikotarpį bei atšaukti nepanaudotą Skirtą PGP2 priemonės lėšų sumą;
		4. *pari passu* principu gauti išieškotų ir (ar) susigrąžintų skolų dalį, kurią PGP2 priemonės valdytojas, veikdamas sąžiningai kaip apdairus ir rūpestingas verslininkas pagal savo vidaus taisykles ir standartines procedūras, išieškojo pagal Problemines paskolas, už kurias sumokėta Garantijos išmoka;
		5. gauti PGP2 priemonės valdytojo mokamą Garantijos mokestį.
	3. PGP2 priemonės valdytojas įsipareigoja:
		1. aktyviai įgyvendinti PGP2 priemonę ir vykdyti Paskolų įtraukimą į Portfelį laikantis pateikto Paskolų įtraukimo į Portfelį grafiko arba jį viršijant bei taip siekti Sutartyje nustatytų tikslų;
		2. užtikinti, kad SVV subjektas deklaruotų savo statusą, tinkamai užpildydamas SVV subjekto statuso deklaraciją, ir ją pateikdamas PGP2 priemonės valdytojui. SVV subjekto statusas nustatomas Paskolos suteikimo metu;
		3. per savaitę po Sutarties pasirašymo dienos pateikti „Invegai“ įgaliotų asmenų sąrašą (laisva forma), pasirašytą PGP2 priemonės valdytojo, kurie teiks „Invegai“ Sutarties 8.1 punkte nurodytas ataskaitas, Prašymus garantijos išmokoms ir kitus dokumentus. Pasikeitus įgaliotiems asmenims, nedelsiant pateikti atnaujintą informaciją;
		4. mokėti (pervesti) Garantijos mokestį už į Portfelį įtrauktas Paskolas;
		5. Paskolas apskaityti taip, kad būtų galima jas lengvai identifikuoti;
		6. Portfelį tvarkyti kaip atskirą apskaitos vienetą, taip, kad esant poreikiui galima būtų pateikti informaciją apie faktinę Portfelio būklę (įtrauktas Paskolas, išmokėtas Garantijos išmokas ir kt.);
		7. neatlygintinai teikti papildomą informaciją, susijusią su PGP2 priemonės įgyvendinimu, pagal atskirą „Invegos“ paklausimą. Tokios informacijos pateikimo terminas suderinamas su PGP2 priemonės valdytoju ir nustatomas atsižvelgiant į prašomos informacijos kiekį ir pobūdį;
		8. Sutartyje nustatyta tvarka parengti ir teikti „Invegai“ Sutartyje numatytas ataskaitas;
		9. kaupti informaciją apie Paskolos gavėjus, pasirašytas Paskolos sutartis ir Paskolos gavėjo deklaracijas, išmokėtą Paskolų sumą, grąžintas Paskolų sumas, išieškotas sumas, visų Paskolos gavėjų kontaktinius duomenis (Paskolos gavėjų vadovų vardus ir pavardes, Paskolos gavėjų telefonų numerius ir elektroninio pašto adresus), laikantis vidinių apskaitos bei kitų procedūrų ir taip, kad būtų galima „Invegai“ pateikti visą informaciją, kuri yra reikalinga patikrinti, ar Paskolos buvo suteiktos laikantis Sutarties reikalavimų. „Invega“ turi teisę paprašyti, o PGP2 priemonės valdytojas privalo pateikti neatlygintinai informaciją apie atrankos būdu atrinktas Paskolas (pvz.: Paskolos sutarties kopiją, Paskolos gavėjo deklaraciją, SVV subjekto statuso deklaraciją,Paskolos gavėjo verslo planą, įrodymus ir informaciją, patvirtinančia, kad Paskoloms buvo taikomi tokie patys PGP2 priemonės valdytojo administravimo ir kiti mokesčiai, kurie atitinka įprastą PGP2 priemonės valdytojo veiklą ir praktiką, ir kurie buvo taikomi iki 2020 m. kovo 16 d., arba Paskolų, kuriomis gerinamos finansavimo sąlygos Paskolų gavėjams, atveju Paskolos gavėjui nebuvo bloginamos kitos Paskolos grąžinimo ar užtikrinimo sąlygos, t. y. nebuvo didinama palūkanų norma, sutrumpintas Paskolos grąžinimo terminas ir nebuvo pritaikytos papildomos Paskolos grąžinimo užtikrinimo priemonės), Paskolos panaudojimo ir grąžinimo duomenis (PGP2 priemonės valdytojo ir (ar) Paskolos gavėjo sąskaitos išrašą ir (ar) kitus papildomus dokumentus), Paskolos panaudojimą pagrindžiančius dokumentus (PGP2 priemonės valdytojo ir (ar) Paskolos gavėjo sąskaitų išrašai) ir Paskolų grąžinimo duomenis (pvz.: PGP2 priemonės valdytojo sąskaitos išrašas ar kitas dokumentas, patvirtinantis Paskolos gavėjo grąžintas sumas pagal Paskolos sutartis), su skolų pagal Problemines paskolas išieškojimu susijusius dokumentus (išieškotą sumą patvirtinančius dokumentus, tretiesiems asmenims mokėtinas išieškojimo išlaidas patvirtinančius dokumentus) bei kitą su Sutarties įgyvendinimu susijusią informaciją. Atgręžtinių Lizingo sandorių atveju, PGP2 priemonės valdytojas nekaupia Paskolos panaudojimą pagrindžiančių dokumentų, tačiau Paskolos sutartyje privalo nustatyti pareigą Paskolos gavėjui nenaudoti Paskolos lėšų pagal PGP2 priemonę netinkamoms išlaidoms, kaip nustatyta Sutarties 5.2 punkte, finansuoti;
		10. į Portfelį įtraukti tik Tinkamumo sąlygas atitinkančias Paskolas iki Tinkamumo laikotarpio pabaigos.
		11. atlikti skolų išieškojimą pagal Problemines paskolas, už kurias išmokėta Garantijos išmoka, ir Sutartyje nustatytais dydžiais bei tvarka pervesti išieškotas ir (ar) susigrąžintas sumas į Einamąją sąskaitą;
		12. Paskolos sutarčių ir reikalavimo teisų pagal Paskolos sutartis neperleisti tretiesiems asmenims be „Invegos“ raštiško sutikimo;
		13. leisti Audito institucijų atstovams atlikti PGP2 priemonės valdytojo ūkinės ir finansinės veiklos, kiek tai susiję su PGP2 priemonės įgyvendinimu, auditą ir (ar) patikrą, iki Paskolos gavėjo lygmens kontroliuoti Sutarties vykdymą bei vykdyti gautas Audito institucijų rekomendacijas;
		14. saugoti 3.3.9 punkte nurodytus su Paskolomis ir Paskolos gavėjais susijusių dokumentų originalus arba patvirtintas tikslias jų kopijas ne trumpiau nei 10 (dešimt) metų po kiekvienos atitinkamos Paskolos sutarties termino pabaigos;
		15. Dokumentai gali būti saugomi bendrai priimtinose duomenų laikmenose, įskaitant elektronines dokumentų originalų versijas ar dokumentus, kurių versijos yra tik elektroninės;
		16. dokumentus, reikalingus atlikti auditui ir (ar) patikroms, Audito institucijoms pateikti neatlygintinai;
		17. Tinkamumo laikotarpiu aktyviai viešinti PGP2 priemonę ir PGP2 priemone garantuojamų Paskolų teikimą, o informaciją apie PGP2 priemonės sąlygas paskelbti savo interneto svetainėje. PGP2 priemonės valdytojas savo iniciatyva gali taikyti ir kitas PGP2 priemonės viešinimo priemones;
		18. užtikrinti, kad Paskolos sutartyse ar susitarimuose prie Paskolos sutarčių, *inter alia* būtų nustatyta, jog:
			1. Paskola yra garantuota Lietuvos valstybės biudžeto lėšomis;
			2. Paskolos gavėjui yra žinoma, kad Portfeline garantija garantuota Paskola yra suteikiama su valstybės pagalba, kuri teikiama pagal 2020 m. kovo 19 d. Europos Komisijos komunikatą dėl Laikinosios valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistemos;
			3. PGP2 priemonės valdytojas turi teisę iš Paskolos gavėjo išieškoti nuostolius, kylančius dėl netinkamo Paskolos sutarties vykdymo;
			4. Paskolos gavėjas neprieštaraus, kad duomenis apie iš Paskolos lėšų įgyvendinamą ar įgyvendintą projektą „Invega“ naudos viešinimo tikslais. Informacija apie Paskolos sutartį viešinama teises aktuose nustatyta apimtimi;
			5. Paskolos gavėjas įsipareigoja saugoti Paskolos panaudojimą pagrindžiančius dokumentus ne trumpiau nei 10 (dešimt) metų po Paskolos sutarties termino pabaigos;
			6. Paskolos gavėjas įsipareigoja Paskolą naudoti tik pagal paskirtį, nustatytą Paskolos sutartyje, ir nenaudoti Paskolos lėšų neremtinoms veikloms, nurodytoms Sutarties 5.2 punkte, finansuoti;
			7. Paskolos gavėjas įsipareigoja į savo patalpas įsileisti Audito institucijų atstovus ir leisti jiems susipažinti su dokumentais ir informacija, susijusiais su Paskolos panaudojimu, bei leisti jiems atlikti kitus patikrinimus;
			8. Portfelinė garantija, suteikiama Paskolai, nėra Paskolos gavėjo prievolių įvykdymo užtikrinimo garantija Lietuvos Respublikos civilinio kodekso 6.90 straipsnio prasme. Portfelinės garantijos suteikimas ir panaudojimas nekeičia Paskolos gavėjo prievolių PGP2 priemonės valdytojui apimties, turinio ir vykdymo sąlygų t. y. PGP2 priemonės valdytojas vykdys skolos pagal visą Paskolą, už kurią išmokėta Garantijos išmoka, išieškojimo iš Paskolos gavėjo veiksmus;
		19. nutraukus Sutartį anksčiau termino, tais atvejais kai bus kreipiamasi dėl Garantijos išmokų pagal Problemines paskolas po Sutarties nutraukimo:
			1. savo lėšomis toliau administruoti iki Sutarties nutraukimo dienos į Portfelį įtrauktas Paskolos sutartis ir su jomis susijusius dokumentus pagal Sutartį ir kitus galiojančius teisės aktus;
			2. vykdyti skolų išieškojimą pagal Paskolas, už kurias sumokėta Garantijos išmoka, ir grąžinti išieškotas ir (ar) susigrąžintas lėšas į Einamąją sąskaitą kaip tai nurodyta Sutarties 7.13 - 7.14 punktuose;
			3. teikti ataskaitas kaip tai nurodyta Sutarties VIII skyriuje ir vykdyti visas kitas pareigas, kilusias pagal šią Sutartį, iki Sutarties nutraukimo. Siekdama turėti operatyvią informaciją apie formuojamą Portfelį, „Invega“ gali paprašyti tarpinius duomenis pagal mėnesio ataskaitos formą teikti ir dažniau (kas dvi savaites, kas savaitę ir pan.);
			4. įvykdyti kitus įsipareigojimus, kurie bus aptarti susitarime dėl Sutarties nutraukimo.
		20. laikytis atitinkamų standartų ir pinigų plovimo prevencijos, kovos su terorizmu ir mokestiniu sukčiavimu sričių teisės aktų. PGP2 priemonės valdytojas negali būti įsteigtas valstybių, kurios nebendradarbiauja su ES taikant tarptautiniu mastu sutartus mokesčių standartus, jurisdikcijai priklausančiose teritorijose ir neturi palaikyti verslo ryšių su tose teritorijose įsteigtais subjektais;
		21. įgyvendinti PGP2 priemonę nepriklausomai, laikantis patikimo finansų valdymo, skaidrumo, proporcingumo, nediskriminavimo, vienodų sąlygų ir subsidiarumo principų, profesinių standartų bei įgyvendindamas PGP2 priemonę veikti INVEGOS fondo naudai ir interesams;
		22. nedelsiant informuoti „Invegą“ apie bet kurį PGP2 priemonės valdytojo nustatytą įvykį, kuris, jo nuomone, yra esminis (įskaitant, bet neapsiribojant, Tinkamumo sąlygų pažeidimus, Kontrolinio įvykio atsiradimą), dėl kurio „Invegai“ gali tekti imtis veiksmų ir (arba) kuris gali turėti įtakos PGP2 priemonės valdytojo gebėjimui vykdyti Sutartimi prisiimtus įsipareigojimus;
		23. užtikrinti, kad vykdant Sutartį bus įgyvendintos tinkamos techninės ir organizacinės asmens duomenų tvarkymo priemonės, asmens duomenų tvarkymas atitiks 2016 m. balandžio 27 d. Europos Parlamento ir Tarybos reglamente (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas), Lietuvos Respublikos asmens duomenų teisinės apsaugos įstatyme įtvirtintus reikalavimus;
		24. informuoti duomenų subjektus apie asmens duomenų tvarkymo dalyką, trukmę, duomenų tvarkymo pobūdį ir tikslus, duomenų rūšis ir duomenų subjektų kategorijas, duomenų perdavimo ,,Invegai“ tikslus ir pagrindus; PGP2 priemonės valdytoja įsipareigoja užtikrinti, kad jo darbuotojai, tvarkantys asmens duomenis, laikysis konfidencialumo įsipareigojimo.
	4. PGP2 priemonės valdytojas turi teisę:
		1. Sutartyje nustatyta tvarka gauti PGP2 priemonės lėšomis teikiamą Portfelinę garantiją ir kreiptis dėl Garantijos išmokų pagal Problemines paskolas;
		2. Sutartyje nustatytais terminais, dydžiais ir tvarka gauti Garantijos išmokas, neviršijant Didžiausios išmokų sumos;
		3. kreiptis į „Invegą“ dėl Sutarties nuostatų išaiškinimo ir kitos su Sutarties įgyvendinimu susijusios informacijos.

3.5. Šalys visais atžvilgiais įsipareigoja vykdyti ir kitas nacionaliniuose ar ES teisės aktuose nustatytas su PGP2 priemonės įgyvendinimu susijusias pareigas.

**IV SKYRIUS. portfelio formavimo SĄLYGOS**

* 1. Į Portfelį gali būti įtraukiamos tik visas Tinkamumo sąlygas atitinkančios Paskolos.
	2. Kiekviena į Portfelį įtraukiama Paskola garantuojama 80 (aštuoniasdešimt) proc., tačiau bendra Garantijų išmokų suma negali viršyti Didžiausios išmokų sumos ir yra ribojama Viršutinės ribos normos dydžio.
	3. PGP2 priemonės valdytojas prisiima ne mažesnį nei 20 (dvidešimt) proc. suformuoto Portfelio nuostolingumą (nuostolingumo riziką), t. y. PGP2 priemonės valdytojas įsipareigoja iki Portfelinės garantijos galiojimo pabaigos prisiimti ne mažesnę kaip 20 (dvidešimt) proc. kiekvienos į Portfelį įtraukiamos Paskolos sumos riziką.
	4. Paskolos įtraukiamos į Portfelį tik iki Sutarto portfelio dydžio sumos.
	5. Garantija įsigalioja automatiškai nuo PGP2 priemonės valdytojo naujai suteikiamos Paskolos sutarties su Paskolos gavėju pasirašymo ar Paskolos sutarties pakeitimo, kuriuo siekiama pagerinti finansavimo sąlygas, t. y. keičiami paskolų grąžinimo grafikai (ilginant grąžinimo terminą) ar atidedamas paskolos įmokų grąžinimas, sudarymo (toliau vadinama – Paskola, kuria gerinamos finansavimo sąlygos Paskolos gavėjui), su sąlyga, kad (i) naujai suteikiamos Paskolos sutarties ar Paskolos sutarties pakeitimo (keičiant paskolų grąžinimo grafikus (ilginant grąžinimo terminą) ar atidedant paskolos įmokų grąžinimą) data negali būti ankstesnė nei 2020 m. kovo 16 d. (karantino paskelbimo data Lietuvos Respublikos teritorijoje); ir (ii) pasirašyta PGP2 priemonės Tinkamumo sąlygas atitinkanti Paskola yra įtraukta į Portfelį (įtraukta į ataskaitinio laikotarpio Portfelio ataskaitą); ir (iii) už Paskolą Sutartyje nustatytais terminais ir tvarka sumokėtas Garantijos mokestis.
	6. Jei nustatoma, kad Paskola neatitiko ir (ar) nebeatitinka Tinkamumo sąlygų (išskyrus sąlygas, kurių atitikimas vertinamas tik Paskolos suteikimo metu), tokia Paskola pripažįstama Reikalavimų neatitinkančia paskola, ji turi būti išimama iš Portfelio ir atitinkamai sumažinamas (koreguojamas) Faktinis portfelio dydis bei faktiškai išmokėta Paskolų suma. PGP2 priemonės valdytojas Sutartyje nustatyta tvarka „Invegai“ atsiunčia Paskolos ar Paskolos dalies išėmimo iš Portfelio pranešimą (Sutarties priedas Nr. 8). Garantijos mokestis už tokias Paskolas nėra grąžinamas. Išimtis taikoma, jei išimamos Paskolos, kurias PGP2 priemonės valdytojas klaidingai įtraukė tik į praėjusio ketvirčio ataskaitą. Šiuo atveju Garantijos mokestis grąžinamas arba užskaitomas su einamojo ketvirčio Garantijos mokesčio mokėjimu.
	7. Jei Paskola ar Paskolos dalis yra išimama iš Portfelio, PGP2 priemonės valdytojas gali vietoje jos įtraukti kitą Paskolą, kuri atitinka Tinkamumo sąlygas. Už šias naujai įtrauktas į Portfelį Paskolas mokamas Garantijos mokestis. Išimtis taikoma, jei išimamos Paskolos, kurias PGP2 priemonės valdytojas buvo klaidingai įtraukęs tik į praėjusio ketvirčio ataskaitą. Tokiu atveju sumokėtas Garantijos mokestis pagal išimtas Paskolas užskaitomas už naujai įtraukiamas einamojo ketvirčio Paskolas.
	8. Šalys susitaria, kad tuo atveju, kai tik dalis Paskolos atitinka Reikalavimų neatitinkančios paskolos sąlygas, Reikalavimų neatitinkančia paskola laikoma tik ši Paskolos dalis.
	9. Jeigu Reikalavimų neatitinkančią paskolą sąlygojo apgaulingas ar neteisėtas Paskolos (arba atitinkamos Paskolos dalies) suteikimas arba atitinkamo Paskolos gavėjo apgaulingai ar neteisėtai naudojamos tokios Paskolos pajamos, tuomet, nepaisant Sutarties 4.8 punkto, visa tokios Paskolos suma yra laikoma Reikalavimų neatitinkančia paskola.
	10. Kai Šalis gauna kitos Šalies pranešimą apie Reikalavimų neatitinkančią paskolą, Reikalavimų neatitinkanti paskola (ar jos dalis pagal Sutarties 4.8 punktą) išimama iš Portfelio, ir PGP2 priemonės valdytojas nedelsdamas, bet ne vėliau kaip per 7 (septynias) kalendorines dienas po fakto nustatymo, į Einamąją sąskaitą perveda pagal tokią Reikalavimų neatitinkančią paskolą gautą Garantijos išmoką, jei ji buvo sumokėta.
	11. Kai į Portfelį traukiamos Paskolos, kuriomis gerinamos finansavimo sąlygos Paskolų gavėjams, Garantija įsigalioja nuo dienos, kurią buvo atliktas Paskolos sutarties pakeitimas, kuriuo pagerintos finansavimo sąlygos Paskolos gavėjui.
	12. Paskolos, kuriomis gerinamos finansavimo sąlygos Paskolų gavėjams, turi būti įtrauktos į Portfelį (t. y., ataskaitose pateikiama informacija apie įtraukimą, sumokamas Garantijos mokestis ir kt.) tą ataskaitinį laikotarpį, kai Paskolos gavėjas yra informuojamas apie suteiktą valstybės pagalbą, sudarant susitarimą prie Paskolos ar atliekant tokios Paskolos sutarties pakeitimą.
	13. Paskolos į Portfelį gali būti įtraukiamos tik iki Sutarto portfelio dydžio sumos.
	14. Sutartas portfelio dydis PGP2 priemonės valdytojui gali būti sumažintas, jei PGP2 priemonės valdytojas kreipiasi į „Invegą“ su motyvuotu prašymu arba vėluoja formuoti Portfelį pagal Sutartyje nustatytus terminus ir (ar) pagal su „Invega“ suderintą grafiką (toliau – grafikas), taip:
		1. Jei PGP2 priemonės valdytojas pagal pateiktą grafiką vėluoja formuoti Portfelį iki 40 proc. grafiko lentelės stulpelyje "Planuojama į Portfelį įtraukti Paskolų suma" nurodytos sumos - Sutarto Portfelio dydis gali būti mažinamas iki 50 proc. ir atitinkamai mažinama Skirta PGP2 priemonės lėšų suma, tačiau bet kuriuo atveju ne daugiau kaip iki jau suformuoto Portfelio sumos;
		2. Jei PGP2 priemonės valdytojas pagal pateiktą grafiką vėluoja formuoti Portfelį iki 60 proc. grafiko lentelės stulpelyje "Planuojama į Portfelį įtraukti Paskolų suma" nurodytos sumos - Sutarto Portfelio dydis gali būti mažinamas iki 100 proc. ir atitinkamai mažinama Skirta PGP2 priemonės lėšų suma, tačiau bet kuriuo atveju ne daugiau kaip iki jau suformuoto Portfelio sumos.
	15. Vėlavimas formuoti Portfelį bus vertinamas kas du mėnesius, atsižvelgiant į PGP2 priemonės įgyvendinimo grafiką, tada, kai yra gautos ataskaitos iš PGP2 priemonės valdytojo už du pilnus ataskaitinius mėnesius (teikiamos mėnesio ataskaitos, kuriose nurodoma į Portfelį įtrauktų Paskolų skaičius, jų suma ir išmokėta Paskolų suma). „Invega“, atlikusi vertinimą ir vadovaujantis Sutarties 4.14 punktu priėmusi sprendimą dėl Skirtos PGP2 priemonės lėšų sumos mažinimo, apie tokį sprendimą informuoja PGP2 priemonės valdytoją. Skirtos PGP2 priemonės lėšų sumos sumažinimas įforminamas Sutarties pakeitimu, kuris pasirašomas abiejų Šalių, pridedant atnaujintą Paskolų įtraukimo į Portfelį grafiką. Bet kokiu atveju Sutartas portfelio dydis PGP2 priemonės valdytojui pagal šį punktą gali būti sumažintas ne daugiau kaip iki Faktinio portfelio dydžio vertinimo metu.
	16. Sutartas Portfelio dydis PGP2 priemonės valdytojui gali būti didinamas Sutarties šalių susitarimu, jei yra didinama PGP2 priemonei skiriama lėšų suma ar kiti PGP2 priemonės valdytojai vėluoja formuoti Portfelius pagal sutartyse su PGP2 priemonės valdytojais nustatytus terminus ir jiems yra sumažinamas Sutartas Portfelio dydis, taip pat kitais Apraše nurodytais atvejais.
	17. „Invega“ bet kuriuo metu gali (tačiau neprivalo) patikrinti, ar į Portfelį įtraukta Paskola atitinka Tinkamumo sąlygas.
	18. PGP2 priemonės valdytojo sprendimu, pranešus „Invegai“, Paskolos gali būti išimamos iš Portfelio ir atitinkamai sumažinama (koreguojama) faktiškai sukontraktuota Portfelio suma bei faktiškai išmokėta Paskolų suma.

**V SKYRIUS. PASKOLŲ TEIKIMO SĄLYGOS**

* 1. Į Portfelį gali būti traukiamos Paskolos, kurios atitinka visas žemiau nurodytas sąlygas (toliau – **Tinkamumo sąlygos**):
		1. Paskolos gavėjo tinkamumo sąlygas (atitikimas sąlygoms vertinamas Paskolos suteikimo metu, Paskolos, kuria gerinamos finansavimo sąlygos Paskolos gavėjui, ar Paskolos, kuri sudaryta iki Sutarties pasirašymo – įtraukimo į Portfelį metu):
			1. Paskolos gavėjas yra SVV subjektas ar DĮ;
			2. Paskolos gavėjai, kurių, Paskolos traukiamos į Portfelius, turi veikti Lietuvos Respublikoje. Paskolos gavėjas laikomas veikiančiu Lietuvos Respublikoje tuo atveju, jei jis kuria darbo vietas Lietuvos Respublikoje ir (arba) nuo savo vykdomos veiklos moka mokesčius arba Valstybinio socialinio draudimo fondo valdybos prie Socialinės apsaugos ir darbo ministerijos įmokas į Lietuvos Respublikos biudžetą; ir
			3. Atitinka šiuos kriterijus:
				1. Paskolų gavėjai, kurie 2019 m. gruodžio 31 d. nebuvo laikomi sunkumų patiriančiais (kaip apibrėžta Bendrajame bendrosios išimties reglamente (ES) Nr. 651/2014 2 str. 18 dalyje, kaip apibrėžta reglamento (ES) Nr. 702/2014 2 str. 14 punkte ir reglamento (ES) Nr. 1388/2014 3 str. 5 punkte) (turi būti vertinamas tiek pats Paskolos gavėjas, tiek ūkio subjektas, kuriam priklauso Paskolos gavėjas) , ir
				2. Paskolų gavėjai, kurie 2020 m. dėl COVID-19 protrūkio patyrė sunkumų. Laikoma, kad Paskolos gavėjas patyrė sunkumų, jei tenkinama viena iš sąlygų: (i) apyvarta sumažėjo ne mažiau kaip 30 proc.; arba (ii) generuojami finansiniai srautai tapo nepakankami turimiems įsipareigojimams dengti; arba (iii) skubaus padengimo (kritinio likvidumo) rodiklio reikšmė (Trumpalaikis turtas - Atsargos) / Trumpalaikiai įsipareigojimai) tapo mažesnė nei 1 (rodiklio reikšmė pablogėjo lyginant su 2019 m. gruodžio 31 d.).
		2. Sumažėjusi apyvarta vertinama: (i) Paskolų gavėjų, kurie pradėjo veikti vėliau nei 2019 m. sausio 1 d. atveju, imant praeitų metų mėnesio apyvartos vidurkį ir lyginant su Paskolos gavėjo pateikta vidutine mėnesio apyvarta po 2020 m. kovo 16 d., skaičiuojant pasirinktinai dienomis ar mėnesiais. (ii) Paskolų gavėjų, kurie pradėjo veikti anksčiau nei 2019 m. sausio 1 d. atveju, lyginant praeitų ir einamųjų metų mėnesio apyvartos vidurkį už tą patį laikotarpį (pvz., lyginant 2019 metų kovo mėnesio apyvartą su 2020 metų kovo mėnesio apyvarta), skaičiuojant pasirinktinai dienomis ar mėnesiais.
		3. Paskolų, įtraukiamų į Portfelius, tinkamumo sąlygas (atitikimas sąlygoms vertinamas Paskolos suteikimo metu, Paskolos, kuria gerinamos finansavimo sąlygos Paskolos gavėjui, ar Paskolos, kuri sudaryta iki Sutarties pasirašymo – įtraukimo į Portfelį metu)::
			1. Į Portfelį gali būti traukiamos jau suteiktos negarantuotos investicinės (įskaitant Lizingo sandorius) ir apyvartinės (išskyrus atgręžtinius Lizingo sandorius) Paskolos, kurių grąžinimo grafikai (įmokų grąžinimo grafikų prailginimas ar Paskolų įmokų grąžinimo atidėjimas) buvo keičiami po 2020 m. kovo 16 d., su sąlyga, kad Paskolos gavėjui nebuvo bloginamos Paskolos grąžinimo ir užtikrinimo sąlygos, t. y. nebuvo didinama palūkanų norma, sutrumpintas Paskolos grąžinimo terminas ir nebuvo pritaikytos papildomos Paskolos grąžinimo užtikrinimo priemonės (šios sąlygos laikymasis turi būti užtikrintas visą laikotarpį, kol Paskola, kuria gerinamos finansavimo sąlygos Paskolos gavėjui, yra įtraukta į Portfelį). Paskolų įmokų grąžinimo grafikai turi būti prailginti ne trumpesniam kaip 6 mėn. laikotarpiui ir (arba) paskolų įmokų grąžinimai atidėti ne trumpesniam kaip 6 mėn. laikotarpiui. Tokių Paskolų suma, atliekant Paskolos sutarties pakeitimą, gali būti padidinta (į Portfelį įtraukiama Paskolos suma lygi jau suteiktos Paskolos likučio ir jo padidinimo sumai). Tuo atveju, jei į Portfelį įtraukiama jau suteikta kredito linija, į Portfelį traukiama visa pasirašyta (sukontraktuota) kredito linijos suma. Šių Paskolų atveju Paskolos panaudojimas nebus tikrinamas..
			2. Į Portfelį gali būti traukiamos naujos apyvartinės paskolos (įskaitant atgręžtinius Lizingo sandorius) skirtos įmonių likvidumui palaikyti, suteiktos ne anksčiau kaip po 2020 m. kovo 16 d. Šios Paskolos negali būti skiriamos jau esamų Paskolos gavėjo paskolų refinansavimui (Paskolos lėšų išmokėjimas pagal veiklos nuomos sutartis (įmokų apmokėjimui) nėra laikomas refinansavimu). Apyvartinių Paskolų, išskyrus atgręžtinius Lizingo sandorius, atveju, Paskolos panaudojimas bus tikrinamas pagal pateiktus PGP2 priemonės valdytojų ir (ar) Paskolos gavėjo sąskaitų išrašus. Atgręžtinių Lizingo sandorių atveju Paskolos panaudojimas nebus tikrinamas.
			3. Į Portfelį gali būti traukiamos ir Paskolos, atitinkančios Paskolų, įtraukiamų į Portfelius, Tinkamumo sąlygas, kurios buvo suteiktos iki Sutarties pasirašymo.
			4. Paskolos sutartis į Portfelį įtraukta per Tinkamumo laikotarpį.
			5. Paskolų trukmė: Paskolos gali būti teikiamas ne ilgesniam kaip 6 metų (72 mėnesių) laikotarpiui (jei į Portfelį įtraukiama jau suteikta Paskola, jos trukmė skaičiuojama nuo atlikto sutarties pakeitimo, kuriuo ilginamas mokėjimo grafikas ar atidedamas įmokų mokėjimas). Paskolos sutarčių terminai gali būti pratęsiami, tačiau bet kuriuo atveju Paskolos sutarties terminas negali būti ilgesnis nei 72 mėnesiai, terminą skaičiuojant nuo pradinės Paskolos sutarties sudarymo dienos arba atlikto Paskolos sutarties pakeitimo, kuriuo ilginamas mokėjimo grafikas ar atidedamas įmokų mokėjimas. Nutraukus Sutartį Paskolos sutarčių terminai negali būti pratęsiami.
			6. Didžiausia Paskolos suma negali būti didesnė suma nei nurodyta skiltyje „Didžiausia Paskolos suma vienam Paskolos gavėjui“. Gali būti suteikiamos kelios Paskolos, tačiau bendra jų suma negali būti didesnė nei Didžiausia Paskolos suma vienam Paskolos gavėjui. Jau į Portfelį įtrauktos Paskolos suma negali būti didinama.
			7. Paskolos teikiamosios pagal vidines PGP2 priemonės valdytojų procedūras ir standartinę kreditavimo tvarką.
			8. Į Portfelį traukiamoms Paskoloms turi būti taikomi tokie patys PGP2 priemonės valdytojo administravimo ir kiti mokesčiai, kurie atitinka įprastą PGP2 priemonės valdytojo veiklą ir praktiką, ir buvo taikomi iki 2020 m. kovo 16 d., o Paskoloms, kuriomis gerinamos finansavimo sąlygos Paskolų gavėjams, nėra bloginamos Paskolos grąžinimo ir užtikrinimo sąlygos, t. y. nėra didinama palūkanų norma, sutrumpinamas Paskolos grąžinimo terminas ir nėra pritaikytos papildomos Paskolos grąžinimo užtikrinimo priemonės (šios sąlygos laikymasis turi būti užtikrintas visą laikotarpį, kol Paskola yra įtraukta į Portfelį). Esant poreikiui ir „Invegos“ prašymui, PGP2 priemonės valdytojas turės pateikti atitikimą šiai sąlygai patvirtinančius įrodymus.
		4. Portfelio tinkamumo sąlygas:
			1. Pirminės žemės ūkio produkcijos gamybos, žuvininkystės ir akvakultūros sektoriuose pagrindinę veiklą vykdantiems, t. y. iš šių veiklų uždirbusiems daugiau nei 50 proc. pajamų per 2019 metus, Paskolos gavėjams suteiktų Paskolų koncentracija Portfelyje negali viršyti 20 proc. Sutartyje numatyto Sutarto Portfelio dydžio sumos (pagal Ekonominės veiklos rūšių klasifikatorių (EVRK 2 redakcija) skyriaus lygmeniu). Atitikimas šiam Portfelio tinkamumo reikalavimui bus vertinamas PGP2 priemonės valdytojui pateikus ataskaitinio laikotarpio ketvirtinę ataskaitą;
			2. Viename ūkio sektoriuje pagrindinę veiklą vykdantiems Paskolos gavėjams, t. y. iš šių veiklų uždirbusiems daugiau nei 50 proc. pajamų per 2019 metus, suteiktų Paskolų koncentracija Portfelyje negali viršyti 50 proc. Sutartyje numatyto Sutarto Portfelio dydžio sumos (pagal Ekonominės veiklos rūšių klasifikatorių (EVRK 2 redakcija) skyriaus lygmeniu, ši sąlyga netaikoma 5.1.4.1. punkte nurodytiems ūkio sektoriams). Atitikimas šiam Portfelio tinkamumo reikalavimui bus vertinamas PGP2 priemonės valdytojui pateikus ataskaitinio laikotarpio ketvirtinę ataskaitą;
			3. Paskolų gavėjų, kurių po Paskolos suteikimo įsipareigojimai PGP2 priemonės valdytojui didėja, Paskolų sumos padidėjimo koncentracija Portfelyje Tinkamumo laikotarpio pabaigoje negali būti mažesnė kaip 20 proc. nuo faktiškai sukontraktuoto Portfelio dydžio sumos (įsipareigojimų padidėjimas skaičiuojamas kaip skirtumas tarp jau suteikto finansavimo ir padidintos Paskolos sumos Paskolos gavėjui arba Paskolos gavėjui naujai suteikiama Paskolos suma). Atitikimas šiam Portfelio tinkamumo reikalavimui bus tikrinamas pasibaigus Tinkamumo laikotarpiui, gavus iš PGP2 priemonės valdytojo ketvirčio ataskaitą. Tuo atveju, jei PGP2 priemonės valdytojas nevykdys šio reikalavimo, iš Portfelio turės būti išimtos Paskolos (PGP2 priemonės valdytojo sprendimu, pranešus „Invegai“) tokiai sumai, kad būtų išlaikytas į Portfelį įtrauktų Paskolų santykis (20 proc. naujai suteikta Paskolų suma (įskaitant ir įsipareigojimų padidėjimą pagal jau suteiktas ir į Portfelį įtrauktas Paskolas) ir 80 proc. jau suteiktų ir įtrauktų į Portfelį suma).
	2. Paskolos, įskaitant Paskolas, kuriomis gerinamos finansavimo sąlygos, Paskolos gavėjams, negali būti suteiktos:
		1. Paskolų, kurių Paskolų gavėjai 2019 m. gruodžio 31 d. buvo sunkumų patiriančioms įmonės, kaip apibrėžta Bendrajame bendrosios išimties reglamente (ES) Nr.651/2014 2 str. 18 dalyje, kaip apibrėžta reglamento (ES) Nr. 702/2014 2 str. 14 punkte ir reglamento (ES) Nr. 1388/2014 3 str. 5 punkte;
		2. Paskolos gyvenamųjų butų (apartamentų) įsigijimui ir (ar) investicijoms į gyvenamųjų butų (apartamentų) būklės pagerinimą;
		3. Paskolos, suteiktos Paskolų gavėjams, vykdantiems grynai finansinę veiklą, kai šios veiklos vykdomos kaip finansinių investicijų veikla (išskyrus kai šie Paskolų gavėjai vysto finansines technologijas). Finansinės technologijos (angl. FinTech) – tai technologijomis pagrįstos finansinės inovacijos, padedančios kurti naujus verslo modelius, veiklos programas, procesus ir produktus. Šios inovacijos turi reikšmingą poveikį finansų rinkoms, institucijoms ir finansinėms paslaugoms;
		4. Paskolos, suteiktos Paskolų gavėjams, kurie tiesiogiai veikia ginklų ir šaudmenų, tabako ir tabako gaminių bei distiliuotų alkoholinių gėrimų gamybos, perdirbimo bei prekybos sektoriuose;
		5. Paskolos skirtos investicijoms į įmones, užsiimančias azartinių lošimų organizavimu;
		6. Finansavimas pagal Paskolos sutartis negali būti skirtas išsimokėti dividendus, mažinti kapitalą išmokant lėšas Paskolos gavėjo dalyviams, supirkti savas akcijas ar atlikti kitokius mokėjimus iš kapitalo Paskolos gavėjo dalyviams, taip pat negali būti skirtas grąžinti arba suteikti paskolas Paskolos gavėjo dalyviams ar su jais susijusiems asmenims.

**VI. GARANTIJOS MOKESTIS**

* 1. Garantijos mokestis yra mokamas už kiekvieną į Portfelį įtraukiamą Paskolą arba tuomet, jei keičiamos Paskolos sąlygos. Garantijos mokestis yra kasmetinis. Už kiekvieną į Portfelį įtraukiamą Paskolą mokamas metinis Garantijos mokestis už vienerius metus.
	2. Tuo atveju, jei ilginamas Paskolos terminas, sumokama Garantijos mokesčio priemoka.
	3. Metinis Garantijos mokestis už visas per ataskaitinį ketvirtį į Portfelį įtrauktas ir (ar) pakeistas Paskolos sutartis ir (ar) priemoka mokamas (pervedamas) į INVEGOS fondo sąskaitą iki mėnesio, einančio po ataskaitinio ketvirčio, pabaigos. Už antrus ir vėlesnius metus PGP2 priemonės valdytojas Garantijos mokestį už Portfelyje esančias negrąžintas Paskolas, išskyrus Problemines Paskolas, už kurias jau išmokėta išmoka, sumoka ir perveda analogiškai – už per praėjusiais ar ankstesniais metais ataskaitinį ketvirtį į Portfelį įtrauktas ir (ar) pakeistas Paskolos sutartis (t. y. praėjus 12 mėn. ar 24 mėn. ir t. t. po Paskolos įtraukimo ir (ar) pakeistas Paskolos sutartis į Portfelį) mokestis mokamas ir pervedamas INVEGOS fondui iki mėnesio, einančio po ataskaitinio ketvirčio, pabaigos.
	4. Garantijos mokestis priklauso nuo įtraukiamos į Portfelį garantuojamos Paskolos sumos bei Paskolos trukmės.
	5. Tuo atveju, jei Paskolos gavėjas grąžina Paskolą anksčiau nei nustatyta pagal Paskolos grafiką arba išmokama Garantijos išmoka pagal Probleminę Paskolą, PGP2 priemonės valdytojas Garantijos mokesčio už kitus metus, einančius po Paskolos grąžinimo anksčiau nei nustatyta pagal Paskolos grafiką arba Probleminę Paskolą, už kurią jau išmokėta išmoka, nemoka. Informacija apie Paskolų grąžinimą anksčiau nei nustatyta pagal Paskolos grafiką privalo būti nurodoma PGP2 priemonės valdytojo teikiamose ataskaitose.
	6. Garantijos mokestis nėra grąžinamas ir perskaičiuojamas, kai Paskolos sutartis trumpinama arba mažinama Paskolos suma. Garantijos mokestis grąžinamas ir perskaičiuojamas, jei į praėjusio ketvirčio PGP2 priemonės valdytojo ataskaitą klaidingai buvo įtrauktos Paskolos Sutarties 4.6 ir 4.7 straipsniuose nurodytais atvejais. Mokestis grąžinamas arba užskaitomas su einamojo ketvirčio garantijos mokesčio mokėjimu.
	7. Kasmetinio Garantijos mokesčio suma skaičiuojama naudojant formulę:

M = K x G x P, kur:

M – Garantijos mokesčio suma;

K – Paskolos suma, kuri apskaičiuojama kaip nurodyta Sutarties 6.8 punkte.

G – Garantijos dydis (80 proc.);

P – Garantijos mokesčio procentinis dydis (metinis procentinis dydis), kaip apibrėžta Sutarties 1.1 punkte.

* 1. Apskaičiuojant Garantijos mokestį Paskolos suma yra:
		1. Pirmaisiais Paskolos metais Paskolos įtraukimo į Portfelį metu naujai suteiktos Paskolos atveju – visa sukontraktuota Paskolos suma, Paskolos, kuria gerinamos finansavimo sąlygos Paskolos gavėjui – Paskolos likutis, kuris fiksuojamas tai datai, kada atliekamas Paskolos sutarties keitimas performinant Paskolos grąžinimo grafiką, o kredito linijos atveju – visa sukontaktuota Paskolos suma;
		2. Antraisiais ir vėlesniais Paskolos metais – antrųjų ar vėlesnių metų Paskolos sumos likutis, o kredito linijos atveju – visa sukontraktuota Paskolos suma, laikantis nuostatos, kad antraisiais ir vėlesniais metais visa sukontaktuota Paskolos suma yra išmokėta Paskolos gavėjui.
	2. Paskolos likutis, nuo kurio skaičiuojamas Garantijos mokestis antraisiais ir vėlesniais Paskolos metais, yra fiksuojamas pagal ataskaitinio ketvirčio ataskaitos duomenis.(*Garantijos mokesčio antraisiais Paskolos metais apskaičiavimo pavyzdys:* Paskolos sutartis dviems metams sudaryta 2020 m. gegužės 15 d., vieneri metai Paskolos sutarčiai sueis 2021 m. gegužės 15 d. Garantijos mokestį už antrus metus PGP2 priemonės valdytojas sumokės (perves) INVEGOS fondui Sutartyje nustatyta tvarka, apskaičiuotą pagal Paskolos likutį, kuris pateikiamas 2021 m. birželio 30 d. ketvirčio ataskaitoje).
	3. Tuo atveju, kai pratęsiama Paskolos trukmė, sumokamas papildomas Garantijos mokestis už pratęsiamus laikotarpius, naudojant Sutarties 6.7 punkte nurodytą formulę ir atsižvelgiant į Garantijos mokesčio procentinius dydžius.

**VII SKYRIUS. IŠMOKOS MOKĖJIMAS IR SKOLŲ IŠIEŠKOJIMAS**

* 1. Garantijos išmokos atliekamos pagal kiekvieną Probleminę paskolą iki Didžiausios išmokų sumos. Kai prašoma Garantijos išmokos suma Prašymo garantijos išmokai pateikimo dieną yra didesnė už Didžiausią išmokų sumą, Garantijos išmokos likutis, viršijantis Didžiausią išmokų sumą, PGP2 priemonės valdytojui gali būti išmokamas tik pateikus sekančią ketvirtinę ataskaitą, kurioje įtrauktos papildomos Paskolos.
	2. Bendra mokėtina Garantijos išmokų suma negali būti didesnė už apskaičiuotą Didžiausią išmokų sumą, kurią PGP2 priemonės valdytojas gali gauti pagal Sutartį.
	3. PGP2 priemonės valdytojui pateikus Prašymą garantijos išmokai, Garantijos išmoka išmokama per 60 (šešiasdešimt) kalendorinių dienų nuo elektroniniu paštu atsiųsto dokumento originalo gavimo dienos „Invegoje“, jei PGP2 priemonės valdytojas neturi Garantijos mokesčio skolos „Invegai“ ir vykdo esminius įsipareigojimus pagal Sutartį, susijusius su Problemine paskola, už kurią prašoma Garantijos išmokos.
	4. „Invega“ vertina pateiktą Prašymą garantijos išmokai, jei:
		1. Prašymas garantijos išmokai yra tinkamai užpildytas pagal Sutarties priede Nr. 12 nurodytą formą ir yra pateikta Sutarties priede Nr. 11 nurodytos formos ataskaita;
		2. Prašymas garantijos išmokai atsiųstas elektroniniu paštu pgp2@invega.lt ir Elektroniniu parašu pasirašytas įgaliotų asmenų;
		3. Prašymas garantijos išmokai gauti išsiųstas ne vėliau nei Galutinę išmokos mokėjimo prašymo dieną.
	5. Jei Prašyme garantijos išmokai nustatomi duomenų neatitikimai, „Invega“ prašo neatitikimus ištaisyti ir pateikti pakoreguotą Prašymą garantijos išmokai.
	6. „Invega“ gali bet kuriuo metu savo nuožiūra pareikalauti papildomos informacijos, susijusios su Garantijos išmokos mokėjimu. PGP2 priemonės valdytojas įsipareigoja nedelsdamas pateikti „Invegai“ tokią papildomą informaciją.
	7. PGP2 priemonės valdytojas įsipareigoja nedelsiant grąžinti INVEGOS fondui šias lėšas: (i) gautas lėšas, kurios viršija nustatytą Didžiausią išmokų sumą; (ii) gautas lėšas pagal Tinkamumo sąlygas neatitinkančių Paskolų išmokas.
	8. PGP2 priemonės valdytojas Sutarties galiojimo metu vykdo Portfelio priežiūrą ir stebėseną, kaupia ir teikia duomenis apie išieškotas ir (ar) susigrąžintas sumas pagal Problemines paskolas, už kurias gauta Garantijos išmoka.
	9. PGP2 priemonės valdytojas, veikdamas sąžiningai pagal savo vidaus taisykles ir standartines procedūras, kaip apdairus ir rūpestingas verslininkas, atlieka išieškojimo procedūras pagal Problemines paskolas (įskaitant Probleminės paskolos restruktūrizavimą, skolos mokėjimo grafiko išdėstymą Paskolos gavėjui ir visus kitus PGP2 priemonės valdytojo vidaus taisyklėse ir standartinėse procedūrose numatytus skolų susigrąžinimo būdus). PGP2 priemonės valdytojas įsipareigoja visokeriopai stengtis, kad išieškotos skolos pagal Problemines paskolas, už kurias sumokėta Garantijos išmoka, būtų kuo didesnės.
	10. PGP2 priemonės valdytojas vykdo išieškojimą pagal visą Probleminės paskolos skolą, neatsižvelgiant į gautą Garantijos išmoką.
	11. PGP2 priemonės valdytojui išieškojus ir (ar) susigrąžinus skolą, pagal kurią buvo atlikta Garantijos išmoka, iš šios sumos atėmus išieškojimo išlaidas (atimamos tik PGP2 priemonės valdytojo tretiesiems asmenims faktiškai sumokėtos išieškojimo išlaidos), *pari passu* principu PGP2 apskaičiuotą sumą, t. y. sumą, lygią 80 proc. nuo atgautos sumos, tačiau bet kuriuo atveju ne didesnę sumą nei „Invegos“ PGP2 priemonės valdytojui sumokėtą Garantijos pagal konkrečią Paskolą suma, PGP2 priemonės valdytojas perveda šią sumą į Einamąją sąskaitą. Šia suma mažinama PGP2 priemonės valdytojui faktiškai išmokėta Garantijos išmokų suma ir PGP2 priemonės valdytojas įgyja teisę šią sumą kaip Išmoką gauti pagal kitas Problemines paskolas.
	12. Išieškotas sumas PGP2 priemonės valdytojas į Einamąją sąskaitą perveda ne vėliau kaip iki einamojo mėnesio pasibaigus ketvirčiui 15 (penkioliktos) dienos.
	13. Jeigu Garantijos išmoka buvo atlikta pagal Probleminę paskolą, kurios dalis Paskolos buvo išimta iš Portfelio, kaip nurodyta Sutarties 4.8 punkte, išieškotų skolų procentinė dalis, kurią PGP2 priemonės valdytojas turi pervesti į Einamąją sąskaitą, skaičiuojama naudojant formulę:

I = (1 – N / V) \* G \*100

kur:

I – išieškotų skolų procentinė dalis;

G – Garantijos dydis (proc.);

N – Paskolos suma, kuri buvo išimta iš Portfelio;

V – visa išmokėta Paskolos suma.

* 1. PGP2 priemonės valdytojas nedelsiant, bet ne vėliau kaip per 7 (septynias) kalendorines dienas po fakto nustatymo, privalo į Einamąją sąskaitą grąžinti:
		1. sumą, viršijančią Didžiausią išmokų sumą;
		2. už Reikalavimų neatitinkančias paskolas gautas Garantijos išmokas;
		3. bet kokias kitas „Invegai“ pagal Sutartį mokėtinas sumas, kurių mokėjimo terminai Sutartyje nenumatyti.

**VIII SKYRIUS. Ataskaitų formos ir jų pateikimo tvarka**

* 1. PGP2 priemonės valdytojas „Invegai“ teikia šias ataskaitas:
		1. kas mėnesį – mėnesio ataskaitą apie Portfelį (Sutarties priedas Nr. 13 „Mėnesio ataskaita“);
		2. kas ketvirtį:
			1. ketvirtinę ataskaitą apie Paskolos gavėjus (Sutarties priedas Nr. 3 „A1\_Paskolos gavėjai“);
			2. ketvirtinę ataskaitą apie suteiktas Paskolas (Sutarties priedas Nr. 4 „A2\_Paskolos“);
			3. ketvirtinę ataskaitą apie Paskolų judėjimą (Sutarties priedas Nr. 5 „B\_Paskolų judėjimas“);
			4. ketvirtinę suvestinę ataskaitą (Sutarties priedas Nr. 6 „A3\_Suvestinė“);
			5. ketvirtinę ataskaitą apie pakeitimus (Sutarties priedas Nr. 7 „C\_Pakeitimai“);
			6. ketvirtinę ataskaitą apie Paskolas, kurios išimamos iš Portfelio (Sutarties priedas Nr. 8 „D\_Išimtos iš Portfelio Paskolos“);
			7. ketvirtinę ataskaitą apie išieškotų sumų susigrąžinimą (Sutarties priedas Nr. 9 „E\_Duomenys apie išieškotas sumas“);
			8. ketvirtinę ataskaitą apie Problemines paskolas (Sutarties priedas Nr. 10 „F\_Probleminės paskolos“);
			9. ketvirtinę ataskaitą apie PGP2 priemonės valdytojo tinkamumo reikalavimų laikymąsi (Sutarties priedas Nr.15 „Ataskaita apie tinkamumo reikalavimų laikymąsi“).
	2. Sutarties 8.1.1. papunktyje nurodytą ataskaitą PGP2 priemonės valdytojas „Invegai“ teikia už ataskaitinį kalendorinį mėnesį. Šią ataskaitą PGP2 priemonės valdytojas „Invegai“ teikia elektroniniu paštu pgp2@invega.lt. Ataskaita pateikiama per 7 (septynias) kalendorines dienas po ataskaitinio kalendorinio mėnesio pabaigos.
	3. Sutarties 8.1.2.1-8.1.2.9 papunkčiuose nurodytas ataskaitas PGP2 priemonės valdytojas „Invegai“ teikia už ataskaitinį kalendorinį ketvirtį. Šias ataskaitas PGP2 priemonės valdytojas „Invegai“ teikia elektroniniu paštu pgp2@invega.lt, jas pasirašant Elektroniniu parašu. Galutinės suderintos ataskaitos pateikiamos per 15 (penkiolika) kalendorinių dienų po ataskaitinio kalendorinio ketvirčio pabaigos.
	4. Jei PGP2 priemonės valdytojas įtaria nusikalstamą veiką ir (arba) korupcinio pobūdžio nusikalstamą veiką, susijusias su PGP2 priemonės lėšų neteisėtu gavimu ir (ar) panaudojimu, jis apie tai nedelsdamas, ne vėliau kaip per 7 (septynias) kalendorines dienas nuo informacijos apie veikas gavimo dienos informuoja „Invegą“ raštu.

**IX SKYRIUS. VALSTYBĖS PAGALBOS registravimas**

* 1. Valstybės pagalba pagal PGP2 priemonę yra teikiama vadovaujantis Valstybės pagalbos schema.
	2. Garantijos yra valstybės pagalba Paskolų gavėjams. Galutinis valstybės pagalbos naudos gavėjas yra Paskolos gavėjas.
	3. „Invega“ yra atsakinga už suteiktos valstybės pagalbos Paskolos gavėjui registravimą Suteiktos valstybės pagalbos registre.
	4. Valstybėspagalbos suteikimo data yra Paskolos sutarties data arba Paskolos, kuria gerinamos finansavimo sąlygos Paskolos gavėjams, sutarties pakeitimo sudarymo data.
	5. PGP2 priemonės valdytojo su Paskolos gavėju sudaromoje Paskolos sutartyje turi būti nuostata, informuojanti Paskolos gavėją, kad Paskola yra suteikiama su valstybės pagalba.
	6. SVV subjektas PGP2 priemonės valdytojui turi pateikti užpildytą deklaraciją apie suteiktas paskolas ir lizingo sandorius pagal priemones, įgyvendinamas pagal Komunikatą (Sutarties 14 priedas „Paskolos gavėjo deklaracija“), o PGP2 priemonės valdytojas pagal pateiktą Paskolos gavėjo deklaraciją turi patikrinti, ar SVV subjektui suteikus Paskolą, nebus viršyta didžiausia pagalbos suma vienam SVV subjektui, kaip tai nustatyta Komunikato 27 (d) punkte;

**X SKYRIUS. SUTARTIES ĮSIGALIOJIMAS IR NUTRAUKIMAS**

* 1. Sutartis įsigalioja nuo Sutarties pasirašymo momento ir galioja iki Sutarties pasibaigimo datos, išskyrus atvejus, kai Sutartis nutraukiama anksčiau laiko, arba Sutartis yra pratęsiama Sutarties 11.6 nurodytais atvejais.
	2. Šalys atsako už Sutartyje nustatytų įsipareigojimų nevykdymą ar netinkamą vykdymą. Vienai Šaliai nevykdant arba netinkamai vykdant įsipareigojimus, nustatytus Sutarties III skyriuje, kita Šalis Sutartyje nustatyta tvarka gali inicijuoti Sutarties nutraukimą.
	3. Sutartis anksčiau laiko gali būti nutraukiama:
		1. dėl esminio pažeidimo PGP2 priemonės valdytojui ar „Invegai“ nevykdant įsipareigojimų pagal Sutartį ar juos netinkamai vykdant, kaip numatyta Sutarties 10.2 punkte. Nustatant, ar Šalies padarytas pažeidimas yra esminis, turi būti vadovaujamasi Civilinio kodekso 6.217 straipsnio 2 dalies nuostatomis. Jeigu Sutartis nutraukiama dėl esminio pažeidimo, visas su jos nutraukimu susijusias tiesiogines išlaidas padengia esminį pažeidimą padariusi Šalis.
		2. dėl nenugalimos jėgos aplinkybių, kaip numatyta Sutarties 10.8-10.9 punktuose;
		3. kitais atvejais raštišku Šalių susitarimu.
	4. Remiantis Sutarties 10.3.1 papunkčiu Sutartis gali būti nutraukiama tik atsižvelgiant į esminio pažeidimo pobūdį ir apimtis bei tik tuo atveju, kai esminių įsipareigojimų pagal Sutartį nevykdančiai Šaliai kita Šalis išsiunčia įspėjimą ne vėliau kaip prieš 60 (šešiasdešimt) kalendorinių dienų, kuriame nurodomos galimo Sutarties nutraukimo dėl esminio pažeidimo priežastys ir terminas pažeidimui ištaisyti.
	5. Nutraukus Sutartį anksčiau termino, kai Šalys susitarime dėl Sutarties nutraukimo nurodo, kad bus kreipiamasi dėl Garantijos išmokų pagal Problemines paskolas po Sutarties nutraukimo, PGP2 priemonės valdytojas, privalo vykdyti Sutarties 3.3.18 papunktyje nurodytus įsipareigojimus, o „Invega“ tokiu atveju turi pareigą, PGP2 priemonės valdytojui kreipiantis dėl Garantijos išmokų pagal Problemines paskolas, kurios buvo įtrauktos į Portfelį iki Sutarties nutraukimo ir atitinka visas Sutarties sąlygas, mokėti Garantijos išmokas iki Didžiausios išmokų sumos. Šalių teisės ir atsakomybės bei kitos bendradarbiavimo sąlygos tokiu atveju detalizuojamos susitarime dėl Sutarties nutraukimo.
	6. Visais atvejais po Sutarties nutraukimo negali būti didinama į Portfelį įtrauktų Paskolų suma ir (ar) pratęsiama Paskolų sutarčių trukmė.
	7. Jei Sutartis būtų nutraukiama PGP2 priemonės valdytojui atsisakant Garantijos išmokų pagal Paskolų sutartis:
		1. teikiama galutinė PGP2 priemonės valdytojo ketvirtinė ataskaita;
		2. fiksuojamas Portfelio dydis Sutarties nutraukimo metu;
		3. pasirašomas susitarimas dėl Sutarties nutraukimo, kuriame numatoma išieškotų sumų pagal Problemines paskolas, už kurias sumokėta Garantijos išmoka, grąžinimo ir ataskaitų apie išieškotas sumas pagal Problemines paskolas, už kurias sumokėta Garantijos išmoka, teikimo tvarka, dokumentų saugojimo ir teikimo patikroms, bei detalizuojamos kitos po Sutarties nutraukimo aktualios nuostatos.
	8. Jei susiklosto nuo Šalies nepriklausanti nenugalimos jėgos aplinkybė (išskyrus darbo ginčus, streikus ar finansinius sunkumus ir pan.), įskaitant INVEGOS fondo panaikinimą arba laikiną sustabdymą, arba LR Seimas, LR Vyriausybė ar kita valdžios institucija priima, pakeičia ar panaikina susijusius teisės aktus ir dėl tokios padėties ar aplinkybės, kurios padarinių neįmanoma likviduoti nepaisant visų dedamų pastangų, bet kuri Šalis, negalinti vykdyti savo įsipareigojimų pagal Sutartį, nedelsdama, bet ne vėliau nei per 15 (penkiolika) kalendorinių dienų, praneša apie tai kitai Šaliai rašytiniu pranešimu apie nenugalimos jėgos aplinkybes, kuriame nurodomas nenugalimos jėgos aplinkybės pobūdis, galima trukmė ir numatomas poveikis.
	9. Gavusios pranešimą apie nenugalimos jėgos aplinkybes, Šalys nedelsdamos pradeda konsultuotis ir deda visas pastangas, kad būtų kuo labiau sumažinta žala dėl nenugalimos jėgos aplinkybių atsiradimo, nes nėra laikoma, kad kuri nors Šalis nevykdo savo Sutartimi prisiimtų įsipareigojimų, jei ji negali jų vykdyti dėl nenugalimos jėgos aplinkybių. Jei, veikdamos sąžiningai, Šalys įsitikina, kad tolesnis PGP2 priemonės įgyvendinimas yra neįmanomas arba daug sunkesnis dėl nenugalimos jėgos aplinkybių, Sutartis nutraukiama.
	10. Suėjus Sutarties pasibaigimo datai arba nutraukus Sutartį anksčiau laiko Šalys toliau vykdo įsipareigojimus, kilusius iš Sutarties vykdymo iki jos nutraukimo, bei įsipareigojimus nurodytus PGP2 priemonės įgyvendinimui taikytinuose teisės aktuose.

**XI SKYRIUS. BAigiamosios nuostatos**

* 1. Sutartis sudaryta lietuvių kalba vadovaujantis Lietuvos Respublikos įstatymais.
	2. Sutartis sudaryta 2 egzemplioriais, turinčiais vienodą juridinę galią.
	3. Vykdant Sutartį Šalys įsipareigoja veikti geranoriškai, vykdyti prisiimtus įsipareigojimus ir nepiktnaudžiauti suteikiamomis teisėmis.
	4. Jeigu po Sutarties pasirašymo dienos kurios nors Sutarties nuostatos teisiškai taptų negaliojančios, toks negaliojimas neturėtų turėti įtakos likusių nuostatų galiojimui. Bet koks nuoseklumo trūkumas dėl minimo teisiško netinkamumo turi būti užpildytas nuostata, kuri atitiktų Sutarties esmę ir tikslą.
	5. Sutarties sąlygos Sutarties galiojimo laikotarpiu negali būti keičiamos, išskyrus neesmines Sutarties sąlygas.
	6. Sutarties sąlygos gali būti keičiamos šiais atvejais ir esant šioms aplinkybėms, kai:
		1. Pakeitimai susiję su PGP2 priemonės schemos sąlygų pakeitimais;
		2. Pakeitimai susiję su konkrečių nacionalinių ar ES teisės aktų bei jų išaiškinimų, reglamentuojančių PGP2 priemonės įgyvendinimą, pakeitimais, Audito institucijų rekomendacijomis;
		3. Garantijos mokesčio ir išieškotų ar sugrąžintų skolų INVEGOS fondui mokėjimo terminų, Tinkamumo laikotarpio pakeitimai;
		4. keičiamos Sutarties VIII skyriuje nustatytos ataskaitų formos ir jų pateikimo tvarka;
		5. keičiama Sutarto portfelio dydžio suma, padidinus arba sumažinus PGP2 priemonės valdytojui Skirtą PGP2 priemonės lėšų sumą;
		6. keičiamas Paskolų įtraukimo į Portfelį grafikas, padidinus arba sumažinus PGP2 priemonės valdytojui Skirtą PGP2 priemonės lėšų sumą;
		7. tęsiamas Sutarties galiojimo terminas, tuo atveju, jei yra pratęsiamas Tinkamumo laikotarpis;
		8. kitais Sutartyje aiškiai nurodytais atvejais.
	7. Sutarties pakeitimai įsigalioja juos pasirašius abiem Šalims.
	8. Kiti Sutarties keitimai atliekami laikantis Lietuvos Respublikos civilinio kodekso nuostatų ir, tik jei neprieštarauja PGP2 priemonės įgyvendinimo sąlygoms.
	9. Šalių viena kitai siunčiami pranešimai turi būti rašytiniai ir siunčiami elektroniniu paštu Sutarties XII skyriuje nurodytais elektroninio pašto adresais, taip pat Sutarties 3.3.3 punkte nurodyta tvarka įgaliotiems asmenims arba, Sutarties 11.11 punkte nurodytais atvejais, registruotu paštu Sutarties XII skyriuje nurodytais adresais.
	10. Pirmenybė pagal šią Sutartį teikiamiems ir siunčiamiems dokumentams teikiama susirašinėjimui elektroniniu paštu ir elektroniniams dokumentams, pasirašytiems Elektroniniu parašu. Šalys susitaria, kad visi pranešimai, ataskaitos ar kiti dokumentai gali būti siunčiami registruotu paštu tik esant ryšio trikdžiams ar kitoms techninėms kliūtims arba išskirtiniais atvejais, kai norima įrodyti dokumento gavimo faktą ir (ar) siunčiamo dokumento turinį.
	11. Bet kuri Šalis per 5 (penkias) darbo dienas raštu praneša kitai Šaliai apie nurodyto elektroninio pašto adreso (įskaitant įgaliotus asmenis pagal Sutarties 3.3.3 punktą) ar buveinės registracijos adreso pasikeitimą. Kol nėra gavusi tokio pranešimo apie elektroninio pašto adreso ar buveinės registracijos adreso pasikeitimą, Šalis gali teisėtai perduoti pranešimus paskutiniu jai tinkamai praneštu adresu ir atlikti veiksmai bus laikomi atliktais tinkamai.
	12. Ginčai dėl Sutarties sprendžiami derybomis, o nepavykus susitarti, Lietuvos Respublikos teisės aktų nustatyta tvarka, taikant Lietuvos Respublikos teisę. Ginčai sprendžiami Lietuvos Respublikos teismuose.
	13. Sutarties priedai ir pakeitimai yra sudėtinė ir neatskiriama Sutarties dalis. Sutarties priedai:
1. Sutarties priedas Nr. 1 „PGP2 priemonės specialiosios sąlygos“;
2. Sutarties priedas Nr. 2 „Paskolų į Portfelį įtraukimo grafikas“;
3. Sutarties priedas Nr. 3 „A1\_Paskolos gavėjai“;
4. Sutarties priedas Nr. 4 „A2\_Paskolos“;
5. Sutarties priedas Nr. 5 „B\_Paskolų judėjimas“;
6. Sutarties priedas Nr. 6 „A3\_Suvestinė“;
7. Sutarties priedas Nr. 7 „C\_Pakeitimai“;
8. Sutarties priedas Nr. 8 „D\_Išimtos iš Portfelio Paskolos“;
9. Sutarties priedas Nr. 9 „E\_Duomenys apie išieškotas sumas“;
10. Sutarties priedas Nr. 10 „F\_Probleminės paskolos“;
11. Sutarties priedas Nr. 11 „H\_Duomenys Garantijos išmokai gauti“;
12. Sutarties priedas Nr. 12 „Prašymas garantijos išmokai“;
13. Sutarties priedas Nr. 13 „Mėnesio ataskaita“;
14. Sutarties priedas Nr. 14 „Paskolos gavėjo deklaracija“;
15. Sutarties priedas Nr.15 "Ataskaita apie tinkamumo reikalavimų laikymąsi“.

**XII SKYRIUS. Sutarties šalių adresai ir rekvizitai**

|  |  |
| --- | --- |
| **PGP2 priemonės valdytojas**\_\_\_\_\_\_\_\_\_\_\_\_\_\_\_\_  | **„Invega“**UAB „INVESTICIJŲ IR VERSLO GARANTIJOS“Juridinio asmens kodas 110084026Adresas Konstitucijos pr. 7, 09308 VilniusEl. paštas pgp@invega.ltTel. (8 5) 2107510A. s. LT967400000038523620Danske Bank A/S Lietuvos filialasGeneralinis direktorius\_\_\_\_\_\_\_\_\_\_\_\_\_\_\_\_\_\_\_\_\_\_\_\_Kęstutis Motiejūnas |